Den tredje vakten

Third Watch er en amerikansk fjernsynsserie skapt av John Wells og Edward Allen Bernero som ble sendt på NBC fra 23. september 1999 til 6. mai 2005, med totalt 132 avsnitt over seks sesonger. Serien ble produsert av John Wells Productions i samarbeid med Warner Bros. Television.

Seriens handling er lagt til, og ble filmet i, New York City, og fokuserer på livene til politibetjentene ved New York City Police Department (NYPD) og brann- og ambulansemannskapene ved Fire Department of the City of New York (FDNY), alle stedsplassert i det samme fiktive distriktet og vaktsettet fra 15 til 23 – «the third watch» (den tredje vakten).

Etter at terrorangrepet 11. september 2001 rammet New York, åpnet seriens tredje sesong med spesialavsnittet «In Their Own Words», som ble sendt 15. oktober 2001 og inneholdt intervjuer med ekte NYPD- og FDNY-mannskaper som rykket ut til terrorangrepet. Det påfølgende avsnittet hadde tittelen «September Tenth».

Rollebesetning
 Monte «Doc» Parker … Michael Beach
 Tyrone «Ty» Davis jr. … Coby Bell
 Faith Yokas … Molly Price
 Frederick «Fred» Yokas … Chris Bauer
 James «Jimmy» Doherty … Eddie Cibrian
 Roberto «Bobby» Caffey … Bobby Cannavale
 Alexandra «Alex» Taylor … Amy Carlson
 Kimberly «Kim» Zambrano … Kim Raver
 Carlos Nieto … Anthony Ruivivar
 John «Sully» Sullivan … Skipp Sudduth
 Maritza Cruz … Tia Texada
 Maurice «Bosco» Boscorelli … Jason Wiles
 Sasha Monroe … Nia Long

Referanser

Eksterne lenker
 

Politi-TV-serier